Diari Oficial de la Generalitat Valenciana


Sumari del DOGV 4251, del 17-05-2002 (2002/5001)

Informació pública del projecte tècnic d'urbanització que modifica en part l'inicial per al desenvolupament urbanístic de la unitat d'execució 02-UE-1 de Castelló de la Plana i modificació de la proposta o estimació de les càrregues urbanístiques per a l'execució de l'esmentada unitat, inclosa en l'apartat d).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4251

Data del DOGV
:   17-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5001


Organisme emissor
:   Promociones Inmobiliarias Magna, SA

Tipus de document
:   Anunci

Informació pública del projecte tècnic d'urbanització que modifica en part l'inicial per al desenvolupament urbanístic de la unitat d'execució 02-UE-1 de Castelló de la Plana i modificació de la proposta o estimació de les càrregues urbanístiques per a l'execució de l'esmentada unitat, inclosa en l'apartat d). [2002/A5001]
  
Amb cobertura legal en els articles 53, 52, 48, 46 i concordants de la Llei Reguladora de l'Activitat Urbanística de la Comunitat Valenciana (LRAU), s'informa que Promociones Inmobiliarias Magna, SA, ha depositat el dia 13 de març de 2002, davant de l'Ajuntament de Castelló de la Plana, un projecte tècnic d'urbanització que modifica en part l'inicial presentat per al desenvolupament urbanístic de la unitat d'execució 02-UE-I del Pla General d'Ordenació Urbana de Castelló de la Plana, i una modificació de la proposta o estimació de les càrregues urbanístiques per a l'execució de l'esmentada unitat, inclosa en l'apartat d) de la seua proposició economicofinancera.
  
A la Notaria del senyor Joaquín Yuste, situada a Castelló de la Plana, plaça de Santa Clara, número 14, Promociones Inmobiliarias Magna, SA, ha formalitzat, el dia 14 de març de 2002, per al seu número de protocol 1.575, l'acta notarial que protocol·litza el projecte tècnic d'urbanització que modifica en part l'anterior projecte d'urbanització relativa a la UE-02-I del Pla General d'Ordenació Urbana de Castelló de la Plana, i el nou pressupost o estimació de les càrregues urbanístiques per al desenvolupament de l'esmentada unitat d'execució, amb la inclusió de les indemnitzacions a què es referix l'article 67.a de la LRAU, i amb el desglossament de les referides indemnitzacions per conceptes i parcel·les afectades. Qualsevol persona té dret, en el termini de 20 dies hàbils des de la publicació en el Diari Oficial de la Generalitat Valenciana del present anunci, a obtenir una còpia de l'acta de protocol·lització adés esmentada, o a sol·licitar-ne l'exhibició completa. Així mateix, té la prerrogativa de consultar les actuacions generades pel programa d'actuació integrada presentat, i a formular al·legacions.
  
Per a les persones titulars de drets de les parcel·les cadastrals incloses en l'àmbit territorial de la unitat d'execució UE-02-I del Pla General d'Ordenació Urbana de Castelló de la Plana, l'actual domicili dels quals s'ignora, o bé per a aquelles que, després d'haver-se intentat la comunicació de l'avís que regula l'article 46 de la LRAU, no se'ls ha pogut efectuar, el present anunci val de comunicació de l'esmentat avís a l'empara de l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre, modificada per la Llei 4/1999).